ഏവരെയും ഞെട്ടിച്ച് ഗ്രീസ്മന് ബാഴ്സലോണ വിട്ടു, വീണ്ടും പഴയ അത്ലറ്റിക്കോ മാഡ്രിഡില്!! ഒരു കാലത്ത് അത്ലറ്റിക്കോ മാഡ്രിഡിന്റെ സൂപ്പര് സ്റ്റാറായിരുന്ന അന്റോണിയോ ഗ്രീസ്മന് വീണ്ടും ആ ജേഴ്സി അണിയും. ട്രാന്സ്ഫര് വിന്ഡോയുടെ അവസാന മണിക്കൂറില് ആണ് ബാഴ്സലോണ താരത്തെ അത്ലറ്റിക്കോ മാഡ്രിഡിന് വിട്ടു നല്കിയത്. അവസാന രണ്ടു സീസണുകളായി ബാഴ്സലോണക്ക് ഒപ്പം ഉണ്ട് എങ്കിലും ഗ്രീസ്മന് അവിടെ കാര്യമായി തിളങ്ങാന് ആയിരുന്നില്ല. ഗ്രീസ്മന്റെ വേതനവും ബാഴ്സക്ക് വലിയ പ്രശ്നമായി. അതാണെങ്ങനെ എങ്കിലും ഗ്രീസ്മനെ വില്ക്കാന് ബാഴ്സലോണ തയ്യാറായത്. ഈ സീസണില് ലോണ് അടിസ്ഥാനത്തില് ആകും ഗ്രീസ്മന് അത്ലറ്റിക്കോയില് കളിക്കുന്നത്. സീസണ് അവസാനം 40 മില്യണ് ട്രാന്സ്ഫര് തുക നല്കി ഗ്രീസ്മനെ അത്ലറ്റിക്കോക്ക് സ്വന്തമാക്കാം. ലയണല് മെസ്സി, ഗ്രീസ്മന് എന്നിവരെ ഒരൊറ്റ ട്രാന്സ്ഫര് വിന്ഡോയില് നഷ്ടമായത് എങ്ങനെ ബാഴ്സലോണ മറികടക്കും എന്നതാകും എല്ലവരും ഉറ്റുനോക്കുന്നത്. സിമിയോണിയുടെ ടീമില് തിരിച്ചെത്തുന്ന ഗ്രീസ്മന് പഴയ ഫോം വീണ്ടെടുക്കും എന്ന് പ്രതീക്ഷിക്കപ്പെടുന്നു. അഞ്ചു വര്ഷത്തോളം അത്ലറ്റിക്കോ മാഡ്രിഡിലെ ഏറ്റവും പ്രധാന താരമായിരുന്നു ഗ്രീസ്മെന്. അത്ലറ്റിക്കോ മാഡ്രിഡിനായി 255 മത്സരങ്ങള് കളിച്ചിട്ടുള്ള ഗ്രീസ്മെന് 133 ഗോളുകളും 43 അസിസ്റ്റും ക്ലബിനായി നേടിയിട്ടുള്ള താരമാണ്. അത്ലറ്റിക്കോ മാഡ്രിഡിനൊപ്പം ഒരു യൂറോപ്പ ലീഗും, ഒരു യുവേഫ സൂപ്പര് കപ്പും ഗ്രീസ്മെന് നേടിയിട്ടുണ്ട്.